Ministru kabineta noteikumu projekta **„Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem””** sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 26.februāra noteikumos Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem”” (turpmāk – noteikumu projekts) ir sagatavots saskaņā ar likuma „Par piesārņojumu” 32.2 panta astoto daļu.Noteikumu projekts groza Ministru kabineta 2013.gada 26.februāra noteikumus Nr.112 „Emisijas kvotu piešķiršanas kārtība stacionāro tehnoloģisko iekārtu operatoriem” (turpmāk – noteikumi Nr.112). |
| 2. | Pašreizējā situācija un problēmas | Šobrīd noteikumos Nr.112 ir noteikts, ka operatori nodrošina iesnieguma emisijas kvotu apjoma grozījumiem verificēšanu. Noteikumos Nr.112 ir arī noteikts, ka jaunas iekārtas operatori un operatori, kuru iekārtās ir veiktas nozīmīgas jaudas izmaiņas – jaudas ievērojama palielināšana vai jaudas ievērojama samazināšana, iesniedz Vides aizsardzības un reģionālās attīstības ministrijā verificētu iesniegumu emisijas kvotu apjoma grozījumiem, bet tie operatori, kuru iekārtas ir daļēji vai pilnībā beigušas savu darbību, iesniedz Vides aizsardzības un reģionālās attīstības ministrijā iesniegumu emisijas kvotu apjoma grozījumiem. Eiropas Komisijas 2011.gada 27.aprīļa lēmumā Nr.2011/278/ES, ar kuru visā Savienībā nosaka pagaidu noteikumus saskaņotai bezmaksas emisiju kvotu sadalei atbilstoši 10.a pantam Eiropas Parlamenta un Padomes Direktīvā 2003/87/EK (turpmāk – lēmums Nr.2011/278/ES) nav noteikts, ka dalībvalstīm no operatoriem, kuru iekārtas ir daļēji vai pilnībā beigušas savu darbību, ir jāpieņem tikai verificēti iesniegumi. Šāds nolūks nav arī Vides aizsardzības un reģionālās attīstības ministrijai.Noteikumu Nr.112 58.punktā ir noteikts, ka operatoriem, kuru iekārtu jaudās vai darbībā ir notikušas izmaiņas laika periodā pēc 2011.gada 30.jūnija, ir jāiesniedz iesniegums emisijas kvotu apjoma grozījumiem 2 vai 6 mēnešu laikā pēc noteikumu Nr.112 spēkā stāšanās brīža. Savukārt noteikumos Nr.112 ir noteikts, ka iesniegumā emisijas kvotu apjoma grozījumiem ir jānorāda iekārtas sākotnējā uzstādītā jauda un iekārtas apstiprinātais sākotnējais emisijas kvotu apjoms. Kamēr Eiropas Komisija nav pieņēmusi lēmumu (pēc Eiropas Komisijas jaunākās informācijas lēmums tiks pieņemts tikai 2013.gada septembrī) par Latvijas iesniegtā Iekārtu saraksta emisijas kvotu sadalei 2013.-2020.gadam (turpmāk – iekārtu saraksts) un ar to iesniegto Latvijas operatoru datu apstiprināšanu, operatori nevar sagatavot un nodrošināt verificēšanu iesniegumam emisijas kvotu apjoma grozījumiem. Ja operators iesniegs šādu iesniegumu emisijas kvotu apjoma grozījumiem verificētājs vai Vides aizsardzības un reģionālās attīstības ministrija šādu iesniegumu noraidīs kā neatbilstošu. Līdz ar to šobrīd noteikumos Nr.112 operatoriem ir noteiktas saistības, kuras viņi ne savas vainas dēļ nevar izpildīt. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ar noteikumu projektu tiek veikti šādi grozījumi noteikumos Nr.112:* noteikumu Nr.112 30.punkts tiek grozīts, lai precizētu, ka tikai jaunās iekārtas operatori vai tie operatori, kuru iekārtā ir veiktas jaudas ievērojamas izmaiņas, nodrošina iesnieguma emisijas kvotu apjoma grozījumiem verificēšanu;
* noteikumu projekta 58.punkts ir grozīts, lai noteiktu, ka tie operatori, kuru iekārtās pēc 2011.gada 30.jūnija ir veiktas jaudas nozīmīgas izmaiņas, iesniedz iesniegumu emisijas kvotu apjoma grozījumiem kā trīs mēnešu laikā pēc šo noteikumu 3.punktā minētā Vides aizsardzības un reģionālās attīstības ministrijas lēmuma projekta publicēšanas, bet operatori, kuru iekārtās pēc 2011.gada 30.jūnija daļēji vai pilnībā pārtraukta darbība, iesniedz iesniegumu divu nedēļu laikā pēc šo noteikumu 3.punktā minētā Vides aizsardzības un reģionālās attīstības ministrijas lēmuma projekta publicēšanas .
 |
| 5. | Projekta izstrādē iesaistītās institūcijas | Vides aizsardzības un reģionālās attīstības ministrija |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | * Latvijas emisijas kvotu tirdzniecības sistēmas operatori, kuri veic kādu no likuma „Par piesārņojumu” 2.pielikumā minētajām darbībām un kuriem ir izsniegtas siltumnīcefekta gāzu emisijas atļaujas;
* Kādā no Eiropas Savienības dalībvalstīm atbilstības novērtēšanas institūcijā vai Latvijā akreditēti verificētāji.
 |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar |
| 3. | Tiesiskā regulējuma finansiālā ietekme | Operatoram jānodrošina iesnieguma emisijas kvotu apjoma grozījumiem, kā arī tajā iekļautās informācijas verificēšana, kas ir maksas pakalpojums, kura maksa tiek noteikta atkarībā no iekārtas un veikto izmaiņu apjoma.Aptuvenās netiešās finansiālās izmaksas nav novērtējamas, jo verificētāja verificēšanas procedūras izmaksas nav zināmas. |
| 4. | Tiesiskā regulējuma nefinansiālā ietekme | Projekts šo jomu neskar |
| 5. | Administratīvās procedūras raksturojums | Ar noteikumu projektu tiek noteikts, ka noteikumos Nr.112 noteiktā iesnieguma verificēšanas nepieciešamība neattiecas uz visiem operatoriem, bet tikai uz jauno iekārtu operatoriem un operatoriem, kuru iekārtās ir veiktas jaudas ievērojamas izmaiņas |
| 6. | Administratīvo izmaksu monetārs novērtējums | Projekts šo jomu neskar |
| 7. | Cita informācija | Nav |

**Anotācijas III, IV un V sadaļa – projekts šo jomu neskar**

|  |
| --- |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Noteikumu projekts ievietots publiskai apspriešanai Vides aizsardzības un reģionālās attīstības ministrijas tīmekļa vietnē 2013.gada 5.augustā. |
| 2. | Sabiedrības līdzdalība projekta izstrādē  | Projekts šo jomu neskar. |
| 3. | Sabiedrības līdzdalības rezultāti  | Pēc noteikumu projekta ievietošanas tīmekļa vietnē netika saņemti iebildumi vai priekšlikumi par noteikumu projektu. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija;Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”. |
| 2. | Projekta izpildes ietekme uz pārvaldes funkcijām  | Noteikumu projektā noteiktie noteikumu Nr.112 grozījumi neietekmē jau ar noteikumu Nr.112 noteiktās pārvaldes funkcijas.  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar |
| 6. | Cita informācija | Nav |

Vides aizsardzības un

reģionālās attīstības ministrs E.Sprūdžs

Vīza:

Vides aizsardzības un reģionālās

attīstības ministrijas valsts sekretārs A.Antonovs

18.09.2013 10:00

909

H.Rimša

67026508, Helena.Rimsa@varam.gov.lv